Loof die Heer | ToekomsVenster
by Kariné Joubert | Jul 27, 2020 | Blog | 0 comments
6 Laat alles wat asem haal, die Here prys! Prys die Here!
Dit is 'n groot gemis dat ons as gevolg van Covid-19 nie spontaan en in groot getalle bymekaar kan kom om die Here te loof nie. Ai, is daar iets lekkerder as 'n gemeente wat onder bekwame begeleiding hartlik en uit volle bors sing? Dit is asof jy uit jou stoel gelig word ( as jy nog hoegenaamd sit) en hande omhoog die God van hemel en aarde besing.
Ons verteenwoordig verskillende denominasies en agtergronde, ons het 'n voorkeur vir bepaalde liedere en is gemaklik met 'n manier van loof en prys. Uiteraard is dit elkeen se voorreg om die Here te loof en te prys soos dit in sy hart is.
Dit beteken egter nie dat ons mekaar moet kritiseer nie. God hou van verskeidenheid (kyk maar net na die natuur) en dit sou 'n saai wêreld gewees het as ons almal alles op dieselfde wyse gedoen word. `'n Mens se geloofslewe word egter oneindig verryk as 'n mens bereid is om jou verstaan te verruim en ook ander maniere van dink en doen te oorweeg.